Charlotte Spurkeland

Charlotte Spurkeland (født 1987) er en norsk politiker (H) som fra 30. oktober 2023 er byråd for barnevern, sosiale tjenester og mangfold i Bergen, i byrådet som fra samme dato ledes av Christine Meyer.

Hun har vært medlem av Bergen bystyre siden 2010. Hun var konstituert byråd for barnehage og skole fra oktober 2014 til Jana Midelfart Hoffs tiltredelse den 1. januar 2015. Fra og med 2014 har Spurkeland tidvis møtt som vararepresentant på Stortinget.

Spurkeland var formann i Bergens Unge Høyre fra 2006 til 2007, leder i Høyres studenter fra 2013 til 2014 og leder i International Young Democrat Union fra 2014 til 2015.

Hun var ansatt som gruppesekretær for Høyres bystyregruppe fra 2010 til 2015, deretter som fylkessekretær i Hordaland Høyre fra 2015 til 2017. Fra 2017 til 2020 var hun daglig leder i Kultur Vest.

Hun ble født i London, men har bodd i Bergen siden 1998. 

 Referanser 

 Eksterne lenker 


Kategori:Byråder i Bergen
Kategori:Vararepresentanter til Stortinget
Kategori:Høyre-politikere i Hordaland
Kategori:Tillitsvalgte i Unge Høyre
Kategori:Nordmenn født i Storbritannia
Kategori:Personer fra Bergen kommune